මේ පත්වීම් සිදුකර ඇත්තේ ඊයේ (මාර්තු 14) සිට ලබන 2014 වසරේ ජනවාරි අග පාකිස්තානය සමග තරගමාලාවේ අවසානය තෙක් වන කාලසීමාව සඳහා ය.මාර්තු 8 වැනිදා මෙරට ඇරැඹෙන බංග්ලාදේශයට එරෙහි ද්විත්ව ටෙස්ට් තරගමාලාව සඳහා විසි දෙනෙකුගෙන් සමන්විත ශ්‍රී ලංකා සංචිතයක් ද තේරීම් කමිටුව විසින් ඊයේ නම් කෙරිණි.මේ සංචිතයේ විශේෂත්වය වනුයේ මෙතෙක් ටෙස්ට් කණ්ඩායමේ ක්‍රීඩා කරමින් සිටි ජ්‍යෙෂ්ඨ ක්‍රීඩකයෙකු ඇතුළු ක්‍රීඩකයන් තිදෙනෙකුට ඔවුන්ගේ ස්ථාන අහිමි වීම හා නවක මුහුණු හයක් එක් වීම ය.පසුගිය ඔස්ට්‍රේලියානු තරග සංචාරය ට සහභාගි වූ මැද පෙල පිතිකරු තිලාන් සමරවීර, ආරම්භක පිතිකරු තරංග පරණවිතාන හා කඩුලු රකින පිතිකරු ප්‍රසන්න ජයවර්ධන මෙවර ටෙස්ට් කණ්ඩායමෙන් ඉවතට වීසි වී තිබේ.